als_Latn dik_Latn sag_Latn
Presidenti i Kukësit, Safet Gjici u kundërpërgjigj ndaj akuzave që vijnë nga Korça në lidhje me çështjen “Olajinka” dhe zërat që drejtojnë gishtin e akuzës ndaj ekipit verior për blerjen e ndeshjeve. Në intervistën dhënë për emisionin “Gol pas Goli” kreu i klubit u përqëndrua fillimisht te gara për titullin kampion.
“Dua të merrem vetëm me Kukësin. Pres që deri në fund të jetë konkurrencë e ndershme. Nuk duhet të përbaltet ekipi i Kukësit. E kemi thënë që në fillim se jemi për titullin dhe besoj se janë pjekur kushtet për të dalë kampion”.
Akuzat e presidentit të Skënderbeut, Ardian Takaj kanë qenë të drejtëpërdrejta, por Gjici përgjigjet me diplomaci duke mos kursyer thumbat ndaj tij. “Nuk dua të merrem me zotin Takaj. Konkurrenca duhet bërë në fushë dhe jo duke folur pa fakte dhe prova. Në faqen e parë të gazetave ka qenë ekipi i Skënderbeut. Një anëtar i Këshillit Bashkiak të Shkodrës ka bërë akuza dhe ne kemi bërë padi penale ndaj tij. Kukësi luan pastër dhe do të vazhdojmë të ndjekim këtë rrugë deri në fund. Zotit Takaj i ka ikur qetësia”. Duke u përqëndruar te rasti “Olajinka”, Gjici thekson se klubi i tij do t’i shkojë kësaj çështjeje deri në fund.
“Ne nuk kemi pasur dijeni që Olajinka ka pasur kontratë me Bylisin. Kemi një kontratë huazimi me klubin nigerian nga ka ardhur Olajinka. Bëmë kontratën, u stërvit me Kukësin por ish presidenti i Bylisit, Kapllanaj dhe djali i presidentit Takaj e kanë marrë në shtëpi. Nuk di që të ketë pasur kontratë me Bylisin. Nuk ka asnjë nen të rregullores që të na dënojë për këtë problem dhe mundet që ta çojmë në KAS këtë lojtar. Olajinka ka qenë një problem i madh edhe për UEFA-n. Kontrata që ka paraqitur Bylisi duhet verifikuar me ekspertë. Ai ka një kontratë 1+1 me Kukësin dhe besoj se ai do të vijë tek ne”.
Skënderbeu ka rrëshqitur në klasifikim 4 pikë larg kreut pas barazimit me Laçin që vjen në fund të një jave të tensionuar te kampionët e Shqipërisë pas çështjes Olajinka që e privoi Mirel Josën nga sulmuesi kryesor për pjesën e mbetur të sezonit dhe polemikave në aksin Korçë-Kukës, por provoni ta ngacmoni Mirel Josën duke i kërkuar të futet në polemikat me presidentin e klubit verilindor duke aluduar mbi rivalitetin për tiullin. Mesazhi, si për Gjicin ashtu dhe për rivalët e titullit do të jetë i drejtëpërdrejtë.
“Nuk merrrem me deklaratat e Gjicit se nuk e njoh kush është ky Gjici. Nëse flet për rivalitetin ateherë do të vijë të luaje edhe ketu , do të shkojmë edhe ne atje dhe do të kemi kohë për të folur për këto gjera. Janë 4 skuadra në luftë për titull dhe nga java në javë mund të ketë përmbysje.”
Natyrisht që gjërat janë komplikuar në kampin korçar pas barazimit me Laçin, një ndeshje që në analizën e Josës nxjerr problematikën e saj, por pavarësisht klasifikimit të Skënderbeut një gjë është e qartë.
“Titulli do të sulmohet nga ne, sido që të jetë puna. Për sa i përket kësaj ndeshjeje mund të them se zhvilluam një lojë relativisht të mirë, por ndeshja e mirë quhet kur fiton. Problemi ishte se humbëm shumë raste, shpërdoruam shumë dhe kishte një ndryshim në të dyja pjesët.”
Josa nuk preferon të mendojë më kur pyetet për Olayinkën, pasi për të është e qartë, duhet t’i bëjë planet pa nigerianin, ndërkohë që për sa i përket merkatos dhe përforcimeve eventuale ngriti dyshime mbi gjendjen fizike të Sebino Plakut dhe aftësinë e tij për të ndihmuar menjëherë skuadrën në luftën për titullin e 5-të radhazi.
als_Latn als_Latn als_Latn als_Latn als_Latn als_Latn als_Latn als_Latn als_Latn